recursal/SuperWikiNEXT-32B huggingface dataset:
**Vegard Sæther** (født 29. november 1967 i Stor-Elvdal) er en historiker og forfatter som blant annet arbeider med spørsmål knyttet til andre verdenskrig.

Sæther har utdannelse med blant annet hovedfag i historie (Cand.philol.). Han har skrevet seks krigshistoriske bøker: *I grenseland. Den flygende kisten og andre historier om krigen i Østerdalen*, *En av oss : Norske frontkjempere i krig og fred*, *Krigsseilere : En fortelling om glemte helter*, *Frontsøstre : Norske kvinner under hakekorset, Elverum 1940 : Den skjulte fienden, Møllergata 19 : Gestapos fengsel.*  Sæther har mottatt støtte fra Norsk Faglitterær Forfatterforening. Norske Kvinner under hakekorset inngår i Kulturrådets innkjøpsordning for ny norsk sakprosa.

Fra 2014-2021 arbeidet Sæther som forfatter og redaktør for Stor-Elvdal kommune, for å skrive bind II, III og IV av *Stor-Elvdal: Grend og slekt.* Bind II av bygdebokserien ble utgitt i 2018. Bind III ble utgitt i november 2021 og bind IV i desember samme året.

Bibliografi
-----------

* *I grenseland : Den flygende kisten og andre historier om krigen i Østerdalen* (2004, Østerdølenes forlag)
* *En av oss : Norske frontkjempere i krig og fred* (2010, Cappelen Damm)
* *Krigsseilere : En fortelling om glemte helter* (2013, Cappelen Damm)
* *Frontsøstre : Norske kvinner under hakekorset* (2015, Cappelen Damm)
* *Stor-Elvdal: Grend og slekt II* (bygdebok for Stor-Elvdal kommune 2018)
* *Elverum 1940 : Den skjulte fienden* (2020, Cappelen Damm)
* *Stor-Elvdal: Grend og slekt III (*bygdebok for Stor-Elvdal kommune 2021)
* *Stor-Elvdal: Grend og slekt IV* (bygdebok for Stor-Elvdal kommune 2021)
* *Møllergata 19 - Gestapos fengsel* (2024, Cappelen Damm)

Referanser
----------

1. ↑  «Bøker og produkter for "vegard Sæther" | Cappelen Damm forlag». *www.cappelendamm.no*. Besøkt 5. august 2016.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** ISNI **·** SUDOC
 |

Portal: Andre verdenskrig
**KDS Stavanger** (Kommandeur der Sipo und SD Stavanger) var en avdeling av det tyske sikkerhetspolitiet og SD (Sicherheitspolizei und Sicherheitsdienst) under andre verdenskrig. Avdelingen hadde i oppgave å opprettholde den tyske kontrollen i Stavanger-distriktet og omegn, samt å undertrykke motstandsbevegelser og samle etterretningsinformasjon.

Stavanger-distriktet inkluderte hele sørspissen av Norge, og KDS Stavanger hadde ansvar for å håndtere motstandsaktiviteter, sabotasje og militær motstand i regionen. Kristiansand, inkludert Arendal, var delvis underlagt Fehlis i KDS-Oslo, men ble senere knyttet til KDS Stavanger som en Aussendienststelle fra 1941. I tillegg var det KDS-avdelinger i byene Bergen, Trondheim og Tromsø, hver ledet av en Kommandeur der Sipo und SD (tjenestestedets navn), forkortet KdS (tjenestested).

Stavanger ble ansett som en by med stor motstandsaktivitet av Sicherheitspolizei (Sipo). Aktiviteter som sabotasje, spionasje og organisering av motstandsgrupper som Milorg fant sted i området. Tyske styrker var klar over at Rogaland, med Stavanger som et knutepunkt, kunne være et potensielt landingsområde for allierte styrker, noe som ville vært utfordrende å forsvare. Festung Stavanger ble utrustet med et omfattende forsvarssystem bestående av flere kystfort, en militær flyplass, pansersperringer og flere militære leirer.

Ledelse
-------

**Kommandører:**

1. Dr. Karl Stossberg (april – november 1940)
2. Heinrich Jennessen (høsten 1940 – 1941)
3. Friedrich Wilkens (1941 – april 1945)
4. Franz Hoth (april 1945), med Erwin Stelter som nestkommanderende

Gestapo
-------

Gestapo i Stavanger hadde sitt hovedkvarter i Egenesveien 17 og var aktivt involvert i etterretning og undertrykkelse av motstandsaktiviteter.

**Ledende Gestapo-offiserer inkluderte:**

* SS-Hauptsturmführer Kay
* SS-Hauptsturmführer Kuhn
* SS-Hauptsturmführer Erwin Stelter
* SS-Sturmscharführer Arnold Hölscher
* SS-Hauptscharführer Theofil Skaletz
* SS-Unterscharführer Fritz Feuerlein

### Lokale tjenestesteder (Aussendienststellen)

KDS Stavanger hadde underavdelinger i flere byer, inkludert Haugesund, Saudasjøen, Knaben og Flekkefjord. Disse tjenestestedene ble administrert av lokale ledere og var ansvarlige for å opprettholde den tyske okkupasjonskontrollen i sine respektive områder.

Etterkrigstiden
---------------

Etter krigen ble flere av lederne og medlemmene av KDS Stavanger stilt for retten for krigsforbrytelser, men mange unngikk rettsforfølgelse på grunn av forflytning eller død. De som ble fanget og dømt, ble holdt ansvarlige for overgrep og brudd på krigens lover under okkupasjonen.

Referanser
----------

1. 1 2 3 4 5 6  Nøkleby, Berit (2003). *Gestapo : tysk politi i Norge 1940-45*. Aschehoug. ISBN 8203227880.
2. 1 2 3  Nøkleby, Berit (2002). *Det tyske okkupasjonsstyret i Norge*. Norges hjemmefrontmuseum: Terboven, Josef. ISBN 8291107092.
3. ↑  Omdal, Sven Egil (2016). *Gestapokjelleren : aldershjemmet som ble fryktens hus*. Kolofon. ISBN 9788230015339.
**Eaconomy** er et amerikansk nettverksselskap etablert i 2019 av Hassan Mahmoud.

Mahmoud ble oppgitt å være en av eierne av selskapet Silverstar Live som i 2021 inngikk forlik med Commodity Futures Trading Commission. Selskapets grunnlegger David Wayne Mayer måtte da betale 15,6 millioner dollar i erstatning etter å ha drevet Silverstar Live som en ulovlig og bedragersk valutabørs. Mahmoud måtte i samme forlik betale en bot på 75 000 dollar.

I likhet med Silverstar Live tilbyr Eaconomy en plattform for valutahandel der investorene forespeiles stor avkastning på innskutte midler, i tillegg til at de belønnes for å verve nye deltakere i en hierarkisk struktur.

Ved lansering av selskapet var Sal Leto titulert som *Vice President of Operations*, han var før dette sentral i utbredelsen av OneCoin i USA. Han forlot imidlertid selskapet og satset på sitt eget konsept som han kalte Auvoria Prime. Eaconomy tok da ut sivilt søksmål mot Leto og Auvoria Prime, men droppet senere dette.

Referanser
----------

1. ↑  «CFTC hits Silver Star FX and its owner with $15.6 million fine». *Finance Feeds*. 25. august 2021.
2. ↑  «20-423 - Eaconomy, LLC v. Auvoria Prime LLC, et al.». GovInfo.
3. ↑  «Eaconomy drops Auvoria Prime lawsuit». *BehindMLM*. 17. desember 2020.

Eksterne lenker
---------------

* Offisielt nettsted Rediger på Wikidata
**Einar Greve** (1865–1948) var en norsk skolemann og politiker. Han var ordfører i Bergen i 1917 og stortingsmann for Bergen fra 1931 til 1933.

Liv og virke
------------

### Bakgrunn

Han vokste opp i Ølen, der faren Jan Greve drev landhandel. Farfaren Johan Fritzner Greve var prest og ordfører i Sund.

Einar Greve var utdannet cand.real. (lektor i realfag).

### Karriere

Han var lærer ved Hambros skole fra 1895 til 1908, overlærer ved Krohnengen skole fra 1909 til 1911 og skoleinspektør i Bergen fra 1911 til han avgikk med pensjon i 1936. Han var konstituert som direktør ved NHH fra 1936 til 1937.

Greve hadde en rekke politiske og offentlige verv i Bergen. Han var medlem av skolestyret fra 1900 til 1936, medlem av Bergen bystyre fra 1901 til 1937 og medlem av formannskapet i tre perioder. Han var formann i hjelpekomiteen etter bybrannen i 1916. I 1917 var han byens ordfører, valgt for Venstre.

Han brøt med Venstre på grunn av partiets sterke støtte til målsaken og brennevinsforbudet, og han ble formann i Riksmålsvernet (1924–1932) og en sterk talsmann for å beholde Bergen som bynavn, da målfolk ivret for Bjørgvin. Han var stortingsmann for Bergen fra 1931 til 1933, valgt for Frisinnede Venstre, og formann i Frisinnede Venstres hovedstyre fra 1932 til 1933. Han satt i Stortingets universitets- og fagskolekomité.

Greve var formann i Bergens pedagogiske Forening, styremedlem i Filologenes og Realistenes Landsforening, styremedlem ved Bergens Museum og medlem av hovedstyret i Norges Livredningsselskap, som hedret ham med æresmedlemskap for innsatsen for svømme- og livredningssaken.

Einar Greve giftet seg i 1896 med Nelly Olsen. Deres sønn Gunnar Greve (1904–1990) grunnla advokatfirmaet Greve, Greve, Greve & Lorentzen. En annen sønn, Johan (1900–1973), ble skipsreder.

Referanser
----------

1. 1 2   Stortinget og statsrådet : 1915–1945. B. 1 : Biografier, side(r) 264[Hentet fra Wikidata]
2. 1 2 3 4 5 6  Biografisk informasjon om Einar Greve , NSD Norsk senter for forskningsdatas politikerarkiv (nedlagt)
3. 1 2 3 4 5 6 7  Ingstad, Olav (1943). *Slekten Greve*. Bergen. s. 57–62.
4. ↑  Hoprekstad, Olav (1960). *Bergen folkeskule 1890–1911*. Bergen: J.W. Eides forlag. s. 45–46 og 201.
5. 1 2 3 4  «Einar Greve død». *Bergens Arbeiderblad*: 3. 4. mai 1948.
6. ↑  «Bergens første mand for Bergens navn». *Morgenavisen*. Bergen: 4. 13. oktober 1930.

Eksterne lenker
---------------

* (en) Einar Greve – kategori av bilder, video eller lyd på Commons Rediger på Wikidata
* *Artikkelen har ingen egenskaper for politikerdatabaser i Wikidata*

| * v
* d
* r
Frisinnede Venstres formenn |
| --- |
| Abraham Berge (1909–10) **·** Magnus Halvorsen (1910-12) **·** William Nygaard (1912–15) **·** Erik Enge (1915–18) **·** Bernt Holtsmark (1918–22) **·** Oluf Müller (1922–24) **·** Karl Wefring (1924–25) **·** P.A. Holm (1925–30) **·** Anton Wilhelm Brøgger (1930–31) **·** Einar Greve (1931–33) **·** Rolf Thommessen (1933–36) **·** Rudolf Falck Ræder (1936–37) **·** Trygve Swensen (1937–39) |

|  |  |
| --- | --- |
| Oppslagsverk/autoritetsdata | Geni **·** WikiTree
 |
Mal:Infoboks tv-serier
***Sauen Shaun*** (orig: *Shaun the Sheep*) er navnet på hovedskikkelsen og en britisk animert (stop motion) komiserie for barn som har gått på CBBC siden 2007. Serien handler om sauen Shaun, en nysgjerrig sau og flokkens ubestridte leder. Saueflokken bor sammen med gjeterhunden Bitzer, bonden, tre griser og diverse andre dyr på en idyllisk bondegård. Serien ble skapt av Richard Starzak og produsert av Aardman Animations og HiT Entertainment.

Sauen Shaun dukket først opp i 1995 i den Oscarvinnende kortfilmen *Tett på med Wallace og Gromit* (Wallace forelsker seg).

I Norge er *Sauen Shaun* blitt sendt på NRK Barne-TV siden 2007. 

I 2015 kom en filmversjon kalt *Shaun the Sheep Movie,* med en oppfølger i 2019: Sauen Shaun-filmen: Farmageddon

Eksterne lenker
---------------

* (en) *Sauen Shaun* på Internet Movie Database Rediger på Wikidata

* (en) *Sauen Shaun* på The Movie Database – TV Rediger på Wikidata

* (en) *Sauen Shaun* på Rotten Tomatoes Rediger på Wikidata

* (en) *Sauen Shaun* på Metacritic Rediger på Wikidata
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
Australsk fregatt, HMAS «Adelaide» (FFG 01)
**Krigsskip** (også benevnt **orlogsskip** eller **orlogsfartøy**) er et skip som primært er bygget for væpnet konflikt og brukt i krig.

Krigsskip er normalt bygget på en helt annen måte enn en lastebåt. I tillegg til å være bevæpnet, var de i tidligere tider pansret for å motstå skader, og er normalt raskere og mer manøvrerbare. I krigstid blir ofte lastebåter bevæpnet og seiler med militær last, men forskjellen er fremdeles at disse ikke er bygget for slik bruk, og er ikke optimale for oppgaven. Normalt tilhører krigsskip marinen.

Benevelsen orlogsskip
Orlogsskip stammer fra det nederlandske ordet for krig; *oorlog*.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** GND **·** LCCN **·** BNF **·** BNF (data) **·** NDL **·** BNE
 |
**Opprydning:** Denne artikkelen trenger en opprydning for å oppfylle Wikipedias kvalitetskrav. Du kan hjelpe Wikipedia ved å forbedre den. *(2020-12)*

**Blindveiside:** Denne artikkelen er en blindveiside. For å knytte den til en sammenheng og gjøre det mulig å manøvrere enkelt gjennom Wikipedia trenger den lenker til aktuelle artikler.

(Liste over blindveisider).
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.
Skjellett oppbevart ved National Museum of Natural History, Washington D.C. USA
***Eohippis*** eller **urhesten** var en slekt av tidlige hestedyr som levde i store sump- og myrområder. Fossiler av dem er funnet i Nordamerika og Europa. Den hadde føtter som lignet på bjørnelabber med fire tær på forbena og tre tær på bakbena. Den hadde noen få stive hår som man og en kort stiv hale. De var ikke større enn omkring 40 cm og i motsettning til mer moderne hestetyper ikke særlig rask. Tennene var forholdsvis enkle knusetenner tilpasset et kosthold av blader fra busker og trær som den kunne nå.

Reproduksjon ved Charles Robert Knight
Reproduksjon ved Heinrich Harder

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
Den gamle porten, som i dag ligger inne på universitetsområdet, er et symbol på Tsinghuauniversitetet.
**Tsinghuauniversitetet** (kinesisk: 清华大学, pinyin: *Qīnghuá Dàxué*) er et av Kinas fremste og mest prestisjefulle universiteter. Tsinghua (Qinghua), som det ofte kalles, ligger i Beijing, ble grunnlagt i 1911 og hadde i 2018 omtrent 25 900 studenter.

Universitetet foretrekker av historiske grunner selv at navnet fortsatt romaniseres *Tsinghua*, selv om det etter den kinesiske offisielle romaniseringen pinyin skulle ha vært *Qīnghuá*.

Historie
--------

Universitetet ble grunnlagt i 1911 med skadeserstatningspenger som den kinesiske regjering måtte betale til USA etter bokseropprøret. Til å begynne med var Tsinghua en forberedelsesskole for kinesiske studenter som skulle sendes av regjeringen til studier i USA. Foruten navnet Tsinghua førte det også navnet **American Indemnity College** (美國賠款學校, *Měiguó Péikuǎn Xuéxiào*).

I 1925 ble det omgjort til universitet.

Ved begynnelsen av den annen japansk-kinesiske krig i 1937 ble Tsinghua-universitetet sammenslått med Pekinguniversitetet og Nankaiuniversitetet og flyttet til Kunming. Etter annen verdenskrig kunne de flytte tilbake til henholdsvis Beijing og Tianjin, og ble da splittet i tre igjen. En del av folkene motsatte seg å fortsette i Beijing, og de dro i 1956 til Hsinchu på Taiwan. Slik fikk Hsinchu sitt National Tsing Hua University (kinesisk: 國立清華大學 / 国立清华大学, *Guólì Qīnghuá Dàxué*, *Tongyong Pinyin Guólì Cinghuá Dàsyué*, forkortet: NTHU). De to Tsinghua-universitetene har ikke noen bånd til hverandre, men mener begge selv å være det egentlige Tsinghua-universitetet.

I 1952 ble Tsinghua til polyteknisk høyskole som den av en reform av høyskolevesenet. Nye reformer kom i 1978, og de muliggjorde opprettelser av nye fakulteter, for eksempel ledelse og jus. I 1999 tilkom et fakultet for kunst og design.

Referanser
----------

1. ↑  «Tsinghua University». *www.tsinghua.edu.cn*. Arkivert fra originalen 8. august 2022. Besøkt 11. august 2018.

Litteratur
----------

* William Hinton: *Hundred Day War: The Cultural Revolution at Tsinghua University*, New York and London: Monthly Review Press, 1973

Eksterne lenker
---------------

* (cmn) Offisielt nettsted Rediger på Wikidata

* (en) Offisielt nettsted Rediger på Wikidata

* (en) Tsinghua University – kategori av bilder, video eller lyd på Commons Rediger på Wikidata

* (en) 清华大学 – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC **·** NLA **·** NDL **·** NKC **·** CiNii **·** GeoNames
 |
Jernbanen opp mot Snaefell.  Foto: Andy Stephenson 
Statue av motorsyklist ved Snaefell.
**Snaefell** er det høyeste fjellet på øya Man i Irskesjøen ved å strekke seg 621 meter over havet. Navnet er av norrøn opprinnelse og betyr Snøfjell, skjønt snøen ligger seg kun i vintermånedene.

Snaefell ligger i en småkupert terreng uten trær eller større vekster, blant på grunn av saudrift i området. Fjellet er ikke bratt på østsiden, men har større fall på vestsiden.

En elektrisk jernbane, Snaefell Mountain Railway, går fra Laxey og til toppen hvor det er en kafé og flere kommunikasjonsmaster. 

Det er sagt[*av hvem?*] at på en klar dag kan seks kongedømmer bli sett fra toppen av fjellet: England, Irland, Skottland, Wales, Man og Guds kongedømme i himmelen.

Rett nedenfor toppen går motorvegen A18 Snaefell Mountain Road og som er det høyeste punktet for det årlige motorsykkelløpet Isle of Man TT. En statue markerer stedet hvor det også er en liten kafé og et lite motorsykkelmuseum.

Det er fjell i Norge som også heter Snøfjell, blant annet Snøfjellet i nærheten av Narvik i Nordland (978 moh.) foruten Snæfell på Island, inkludert fjellet under isbreen Snæfellsjökull.

Eksterne lenker
---------------

* (en) Snaefell – kategori av bilder, video eller lyd på Commons Rediger på Wikidata
* Computergenererte panoramer av fjelltoppen Nord Arkivert 25. august 2012 hos Wayback Machine. Sør Arkivert 25. august 2012 hos Wayback Machine. Innholdsindeks

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames
 |
Karl Leib (fra venstre), Jonas Lie, Arthur Qvist og Vidkun Quisling inspiserer «Vaktbataljonen» under en mønstring og parade sammen med Den norske legions «Reservebataljon Holmestrand» og Rikshirden på Slottsplassen i Oslo søndag 13. juni 1942. Foto: NTBs krigsarkiv/Riksarkivet 
**Hirdvaktbataljonen** var en paramilitær enhet under andre verdenskrig i Norge der største delen av mannskapene ble rekruttert fra Hirden, Nasjonal Samlings «elitetropper». Bataljonen ble etablert i januar 1942, (Veum s 387) og navnet ble tatt i bruk i juni 1942. Frem til juni 1942 var benevnelsen Den bevæpende hirdbataljon. I september 1942 skiftet den navn til Vaktbataljon Norge. Fra november 1942 har den navnet SS-Vaktbataljon Nord. I januar 1943 skjedde siste navneendring – SS-Vaktbataljon 6 Oslo..

Opprinnelig var Hirdvaktbataljonen tiltenkt oppgaver med å gjøre vakttjeneste ved industrianlegg og så videre, i tillegg til vakhold over utenlandske fanger.

Nordmennene i Hirdvaktbataljonen var beryktet for sin brutale behandling av jugoslaviske fanger i fangeleirer i Nord-Norge (Veum s 371)

I forbindelse med at Hirdvaktbataljonen ble avviklet i 1943, gikk mange av vaktsoldatene over i SS-Vaktbataljon.

Referanser
----------

1. ↑  Veum s. 388

Se også
-------

* SS-Vaktbataljon

Litteratur
----------

Veum, Eirik (2013). *Nådeløse Nordmenn: Hirden.* Kagge forlag.  ISBN 9788248910510

Portal: Andre verdenskrig

| * v
* d
* r
Nasjonal Samling |
| --- |
| Ledelse | 
* Fører Vidkun Quisling
	+ Første regjering
	+ Annen regjering

 | SolkorsetSolkorset |
| Organisasjon | 
* Ungdomsfylking
* Arbeidstjeneste
* Faggruppeorganisasjon
* Kamporganisasjon
* Kvinneorganisasjon
* Hjelpeorganisasjon
* Statistisk kontor
* Kristen Samling
* Førergarden
* Fylkesfører
* Hirden
	+ Guttehirden
	+ Rikshirden
	+ Småhirden
	+ Hirdmarinen
	+ Jentehirden
	+ Kvinnehirden
	+ Unghirden
	+ Hirdvaktbataljonen
	+ Sveit

 |
| Historie | 
* Quislings radiotale
* Statsakten
* Landssvikoppgjøret

 |
| Politikk og ideologi | 
* Arbeidets lov
* Austrveg
* 'Åndelig jøde'
* Kommunalforordningen
* Rettskrivning

 |
| Presse | 
* *Folk og Land*
* *Fritt Folk*
* Blix forlag
* Kamban forlag
* *Hirdmannen*

 |
| Relaterte organer | 
* Norges SS
* Norges Lærersamband
* Norges Bondesamband
* SS-Vaktbataljon
* Norsk-Tysk Selskap
* Fedrelandslaget
* Det nasjonalsosialistiske tyske arbeiderparti
* Administrasjonsrådet
* Rikskommissariatet
	+ statsråder

 |
| Symboler og utmerkelser | 
* Frontkjempermerke
* Medalje for redningsdåd
* NS-monumentet
* Solkorset

 |
| Annet | 
* Frontkjemper
* *I solkorsets tegn*
* NS-barn

 |
| 
* Kategori:Nasjonal Samling
* Portal:Andre verdenskrig

 |
***Wattianus*** er en slekt av biller som lever av sopp. De lever i Australia.

Utseende
--------

Små (1,5 – 3,8 mm), ovale biller, hvelvede, mørkebrune eller svarte, matte. De kan ligne på glattbiller (Phalacridae) eller på visse skyggebiller (Tenebrionidae). Oversiden er kledt med spredte, fine og korte hår. Hodet er kort og bredt, med 11-leddete antenner som er litt lenger enn hode + brystskjold. De ytterste tre antenneleddene danner en svak kølle. Brystskjoldet (pronotum) har avrundede sider, tilsmalnet framover, ved roten så bredt som dekkvingene. Dekkvingene er avlangt ovale uten tydelige punktrekker. Beina er ganske lange og slanke, fram- og mellomføttene er fem-leddete, bakføttene fire-leddete.

Levevis
-------

Disse billene kan finnes mellom løvstrø og i råtnende plantemateriale. De er soppetere. De voksne flyr om natten og kan av og til komme tallrikt til lys.

Utbredelse
----------

Arten lever i Australia (Queensland).

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Gruppen (infraorden) Cucujiformia
			* Overfamilien heteromerer, Tenebrionoidea Latreille, 1802
				+ Familien **Archeocrypticidae** Kaszab, 1964
					- Slekten ***Wattianus*** Kaszab, 1981
						* *Wattianus queenslandicus* Kaszab, 1981

Kilder
------

Coleoptera of Australia. Archeocrypticidae.

Eksterne lenker
---------------

* *Artikkelen er ikke koblet til Wikidata*
***Føflekken*** (originaltittel: *Glückskinder*) er en tysk screwballkomedie fra 1936, med Lilian Harvey og Willy Fritsch i hovedrollene.

Handling
--------

Historien finner sted i New York City, i løpet av 1930-tallet: En fattig ung kvinne blir stilt for retten fordi hun er hjemløs, og dette gjør at hun risikerer å havne i fengsel. Romantikeren Gil Taylor, en reporter, får medlidenhet med den attraktive unge kvinnen, og uttaler at han er hennes forlovede. Men dommeren er fremdeles skeptisk, og krever at de to fullstendig fremmede menneskene skal gifte seg med hverandre under selve rettssaken - for å bevise at de virkelig er et par. Gil og den unge kvinnen sier seg enige. Dagen etter rapporterer hver eneste avis om dette oppsiktsvekkende ekteskapet – bortsett fra Morning Post som Gil arbeider for (ettersom Gil glemte å skrive rapporten sin for avisen, i sin begeistring over ekteskapet).

Gil får derfor sparken av redaktøren Manning, og er nå gift med en kvinne som nekter å avsløre hennes virkelige identitet. Kvinnen heter egentlig Ann Garde, men later som hun er den kidnappede niesen til olje-magnaten Jackson. Etter en rekke humoristiske hendelser får Gil endelig jobben sin tilbake, samtidig som han og Ann ender opp med å bli virkelig forelsket i hverandre.

Medvirkende
-----------

* Lilian Harvey: Ann Garden
* Willy Fritsch: Gil Taylor, Reporter
* Paul Kemp: Frank Black, Reporter
* Oskar Sima: Stoddard, Reporter
* Fred Goebel: Bill, Reporter
* Erich Kestin: Hopkins, Reporter

Referanser
----------

1. ↑  «filmen på filmweb.no» **(norsk)**. Besøkt 1. juni 2016.

Eksterne lenker
---------------

* (en) *Føflekken* på Internet Movie Database Rediger på Wikidata

* (sv) *Føflekken* i Svensk Filmdatabas Rediger på Wikidata

* (en) *Føflekken* på AllMovie Rediger på Wikidata

* (fr) *Føflekken* på Allociné Rediger på Wikidata

* (nl) *Føflekken* på MovieMeter Rediger på Wikidata

* (de) *Føflekken* på filmportal.de Rediger på Wikidata
**Edward Anthony McCarthy** (født 10. april 1918 i Cincinnati i Ohio i USA, død 7. juni 2005 i Miami i Florida) var en amerikansk katolsk prest og erkebiskop av Miami.

Liv og virke
------------

### Prest

Edward McCarthy ble presteviet i erkebispedømmet Cincinnati den 29. mai 1943 av den stedlige erkebiskop, John Timothy McNicholas.

### Hjelpebiskop i Cincinnati

Den 21. april 1965 utnevnte pave Paul VI ham som hjelpebiskop i Cincinnati og titulærbiskop av *Tamascani*. Han ble bispeviet den 15. juni samme år av erkebiskopen av Cincinnati, Karl Joseph Alter; medkonsekratorer var Clarence George Issenmann, koadjutorbiskop av Cleveland, og John Anthony King Mussio, biskop av Steubenville.

### Biskop av Phoenix

Den 25. august 1969 ble McCarthy valgt av pave Paul VI utnevnt til den første biskop av det nystiftede bispedømmet Phoenix og innført i embetet den 2. desember samme år.

### Koadjurorerkebiskop, så erkebiskop, av Miami

Som følge av erkebiskopen av Miami, Coleman Francis Carroll, ble stadig mer helsesvekket, ble McCarthy utnevnt til koadjutorerkebiskop ved hans side den 17. september 1976, før han etterfulgte ham som erkebiskop etter hans død den 26. juli 1977. Han hadde dette embvede til han gikk av den 3. november 1994.

McCarthy døde den 7. juni 2005 i en alder av 87 år i sin bispeby.
**Steinar Jarl Ilstad** (14. mars 1942 - 27. Februar 2021) var en norsk forsker og psykolog som siden 1981 har vært førsteamanuensis i psykologi ved Institutt for industriell økonomi og teknologiledelse, NTNU-Gløshaugen i Trondheim. 

Ilstad studerte ved Universitetet i Oslo fra 1964 til 1970, hvor han fikk graden cand. psychol. i 1970. Han ble samme år tilsatt som vitenskapelig assistent ved Institutt for psykologi og sosialforskning, NTH, og universitetslektor der i 1972. Etter det Visiting scholar ved Institute for Social Research, ved University of Michigan 1977-78 (og noen senere sommeropphold der). Han har undervist i fagene generell psykologi, metodelære, sosialpsykologi og arbeids- og organisasjonspsykologi. Han har skrevet lærebøker på disse områdene. 

Han var født i Bodin (nå Bodø) og ved hans bortgang, bosatt i Trondheim.

Bibliografi
-----------

* Ilstad, S. *Psykologisk ordbok* (4. utg.). Trondheim: Akademika, 2013. 115 s.
* Ilstad, S. *Oppgaver i psykologi* (3. utg.). Trondheim: Tapir, 2008. 66 s.
* Ilstad, S. *Generell psykologi* (7. utg.). Trondheim: Tapir, 2007.
* Ilstad, S. *Psykologisk ordbok* (3. utg.). Trondheim: Tapir, 2007. 98 s.
* Ilstad, S. *Sosialpsykologi* (5. utg.). Trondheim: Tapir, 2004.
* Ilstad, S. *Metodelære til psykologi i ledelse og organisasjon*. Trondheim: Tapir, 2001.

Eksterne lenker
---------------

* (no) Publikasjoner av Steinar Jarl Ilstad i forskningsdokumentasjonssystemet CRIStin
* (no) Publikasjoner av Steinar Jarl Ilstad i BIBSYS

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** LCCN **·** ISNI **·** CRIStin
 |
**Militære Veteraners Motorsykkel Klubb** (MILVETMC) er en motorsykkelklubb for veteraner fra internasjonale operasjoner (INTOPS) med interesse for motorsykkel. Klubben ble stiftet 17. juni 2011 og har siden fått over 400 medlemmer fra hele landet.

Klubben er en 99 %-klubb, som innebærer at den er opptatt av å følge lover og regler. Klubben likestiller menn og kvinner, og åpner for medlemskap også for familie/pårørende til veteraner. Den har ingen prøvetid eller opptakskrav, og det er ingen begrensning på hvilken motorsykkel medlemmene har.

Klubben er organisert i 22 chaptere rundt om i landet, slik som Chapter Lofoten, Chapter Bjørgvin (Hordaland), Chapter Nordvest (Møre og Romsdal), Chapter Eidsiva (Hedmark), Chapter Oslo / Akershus og Chapter Nidaros (Trøndelag).. De som av en geografisk eller andre grunner ikke kan komme inn under et chapter, kalles nomader.

MILVETMC er medlem i NMCU og har deltatt på Norgestreffet flere ganger. Under treffet i Bodø (2014) var MILVETMC nest største deltakende klubb, bare slått av NAF MC Trondheim. Også i klassen for lengste kjørte distanse klubb fikk MILVETMC andreplass, igjen bak NAF MC Trondheim. Under treffet i Sandnes (2015) var MILVETMC største deltakende klubb, hadde lengste kjørte distanse for klubb samt treffets yngste deltaker.

Klubben fikk hedersprisen under treffet *Bike & Beach 2014* i Horten.

Presidenter og visepresidenter

2011 - 2015
Kristian Rubach (P)
Ulf Snekkestad (VP)
2015 - 2016
Ulf Snekkestad (P)
John Erik Andreassen (VP)
2016 - 2019
John Erik Andreassen (P)
Arnstein F (VP)
2019 -
Arnstein F (P)
Knut Bjarne Derås (VP)- 2023 Kristian Rubach (P)- Knut Bjarne Derås (VP) 2023 - 2024 Knut Bjarne Derås (P) - Jan Cato Adolfsen (VP), Helge Messelt Sæhershagen (P) 2024-, Trond Ivar Isaksen (VP) 2024-

Referanser
----------

1. ↑  Chapter Milvetmc-Norge, milvetmcn.no, besøkt 9. september 2019
2. ↑  Falstad, Svein Helge (4. september 2015). «Veteraner ønsker et eget sted å samles etter traumer». *www.t-a.no*. Arkivert fra originalen 16. april 2017. Besøkt 15. april 2017.
3. ↑  «Militære Veteraners Motorsykkel Klubb | NORSK MOTORCYKKEL UNION». *nmcu.org*. Arkivert fra originalen 2. april 2017. Besøkt 15. april 2017.
4. ↑  «Priser i søkk og kav..... :)». *Militære Veteraners MC-Klubb NORGE*. Arkivert fra originalen 16. april 2017. Besøkt 15. april 2017.

Eksterne lenker
---------------

* Nettside
**Canadatouren** er en tour i golf for profesjonelle herrespillere i Canada. Den fikk sin oppstart i 1970 og arrangeres av Canadian Professional Golfers' Association. Den er ikke blant de seks ledende tourene som er medlem av den internasjonale føderasjonen av PGA-tourer, men er en av de tre andre tourene som gir poeng til verdensrankingen i golf. De beste canadiske golferne spiller som regel på PGA-touren fremfor Canadatouren.

Canadian Open er den største og rikeste golfturneringen i Canada, og har offisiell status på PGA-touren. Canadatouren har et begrenset antall plasser tilgjengelig i turneringen, men premiepengene teller ikke på tourens pengeliste. Canadatouren har også reserverte plasser i noen få turneringer på Challenge-touren.

De første turneringene i sesongen på Canadatouren arrangeres i USA på grunn av det kalde vinterværet i Canada.

Eksterne lenker
---------------

* Offisielt nettsted Rediger på Wikidata

| * v
* d
* r
Golf |
| --- |
| 
* Profesjonell golf
* Order of Merit
* World Golf Hall of Fame
* FedEx-cupen
* Verdensranking
	+ kvinner
	+ menn

 |
| Profesjonelle tourer | 
* PGA-touren
	+ menn
	+ kvinner
	+ senior
* Europatouren
	+ menn
	+ kvinner
	+ senior
* Asiatourer
	+ Asiatouren
	+ Australasiatouren
	+ Japantouren
	+ Koreatouren
* Andre tourer
	+ Canadatouren
	+ Challenge-touren
	+ Korn Ferry-touren
	+ Latinamerikatouren
	+ Sunshine-touren

 |  |
| Major-turneringer | 

|  |  |
| --- | --- |
| Menn | The Masters • US Open • The Open • PGA Ch'ship |
| Kvinner | ANA Inspiration • US Open • PGA Ch'ship • Evian Ch'ship • British Open |

 |
| Organisasjoner | EGA • LPGA • NGF • NPGA • R&A • The PGA • USGA • USPGA |
| 
* Portal
* Kategori

 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

**Centiliter** er en SI-enhet for måling av volum.
Symbolet for centiliter er **cl**.
En centiliter er en hundredel av en liter.

Centiliter brukes blant annet til måling av alkoholmengder, samt andre typer drikkevarer og matoppskrifter i mange europeiske land. Milliliter har gradvis tatt mer og mer over på disse områdene. 1 centilier vann kan (for de aller fleste praktiske formål) antas å veie 10 gram, mens 1 ml vann veier 1 gram.

1 centiliter er lik:

* 0,0001 hektoliter (hl)
* 0,001 dekaliter (dal)
* 0,01 liter (l)
* 0,1 desiliter (dl)
* 10 milliliter (ml)

Og motsatt:

* 1 hektoliter = 10 000 centiliter
* 1 dekaliter = 1000 centiliter
* 1 liter = 100 centiliter
* 1 desiliter = 10 centiliter
* 1 milliliter = 0,1 centiliter

1 centiliter er, i forhold til andre, avledede enheter, lik:

* 0,00001 kubikkmeter (m³)
* 0,01 kubikkdesimeter (dm³)
* 10 kubikkcentimeter (cm³)
* 10 000 kubikkmillimeter (mm³)

Og motsatt:

* 1 kubikkmeter = 100 000 centiliter
* 1 kubikkdesimeter = 100 centiliter
* 1 kubikkcentimeter = 0,1 centiliter
* 1 kubikkmillimeter = 0,0001 centiliter
***Xylita*** er en slekt av biller som er knyttet til død ved og til sopper som vokser på denne.

Utseende
--------

Middelsstore (gjerne 7-8 mm) biller, slanke, brune vedborere. Oversiden er hvelvet og kledt med fine hår. På farge er de gjerne svarte eller brunlige, men det finnes også noen ganske fargerike arter. **Hodet** er temmelig lite, med store fasettøyne. Antennene består av 10 ledd og er omtrent så lange som hode + pronotum. De er trådformede. Det ytterste leddet på maksillarpalpene (munnfølerne) er noe utvidet og mer eller mindre økseformet. **Brystskjoldet** (pronotum) er klokkeformet. **Dekkvingene** er vanligvis nokså avlange og parallellsidige, men dekker ikke hele bakkroppen. **Beina** er forholdsvis lange, baklårene er ofte kraftig fortykkede og bakleggene krumme. Leggene (tibiae) har ofte to ganske store og mer eller mindre sagtakkede sporer, særlig på bakbeina. For- og mellomføttene er fem-leddete, bakføttene fire-leddete. De ulike gruppene er ganske ulike på utseende. Hunnen har et langt eggleggingsrør som stikker ut bak.

Levevis
-------

Disse billene lever i død ved, eller i døde poresopper (kjuker) som vokser på denne. Larvene kan være rovdyr. De voksne billene er aktive og løper raskt i skjul om man fjerner barkstykket de satt under. Noen av de mindre artene kan også hoppe ganske langt. Siden vedborerne er avhengige av død ved trives de best i lite hogstpåvirkede skoger, og noen av artene er regnet som typiske urskogsinsekter. En god del av artene i denne gruppen er regnet som utryddingstruede.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Gruppen (infraorden) Cucujiformia
			* Overfamilien heteromerer, Tenebrionoidea Latreille, 1802
				+ Familien **vedborere**, Melandryidae Leach, 1815
					- Underfamilien vedborere, Melandryinae Leach, 1815
						* Stammen Xylitini Thomson, 1864
							+ Slekten ***Xylita*** Paykull, 1798
								- *Xylita laevigata* (Hellenius, 1786) - i Norge
								- *Xylita obscuroguttata* Fairmaire & Germain, 1863
								- *Xylita testacea* Hatch, 1965
								- *Xylita umbrata* Motschulsky, 1871

Referanser
----------

1. ↑  «Artsdatabankens artsopplysninger». Artsdatabanken. 16. oktober 2020. Besøkt 16. oktober 2020.
2. ↑  «Artsdatabankens navneopplysninger med artstre». Artsdatabanken. 16. oktober 2020. Besøkt 16. oktober 2020.

Kilder
------

* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

Eksterne lenker
---------------

* *Artikkelen er ikke koblet til Wikidata*
**Robby Gordon** (født 1969) er en fører i den amerikanske motorsporten NASCAR. Han eier og kjører bil #7 Jim Beam Chevrolet Monte Carlo gjennom teamet Robby Gordon Motorsports.

I dag kjører Gordon i NASCARs Nextel Cup, men han har tidligere kjørt i både Craftsman Truck Series og Busch Series i tillegg til en rekke andre motorsportserier, som Champ Car, Indy Racing League, Trans-Am, IMSA, IROC og Paris-Dakar.

Til tross for at de deler etternavn er han ikke i slekt med NASCAR-kollega Jeff Gordon.

Eksterne lenker
---------------

* Offisielt nettsted Rediger på Wikidata

* (en) Robby Gordon – kategori av bilder, video eller lyd på Commons Rediger på Wikidata

* (en) Robby Gordon – galleri av bilder, video eller lyd på Commons Rediger på Wikidata
* (en) Robby Gordon – racing-reference.info Rediger på Wikidata

* (en) Robby Gordon – Driver Database Rediger på Wikidata

* (en) Robby Gordon – Motorsport Stats Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Geni
 |
**Tove Sparvath Holmøy** (født 1963) er en norsk billedkunstner. Hun ble utdannet grafisk designer i 1986 og har jobbet mange år i diverse reklamebyråer i Tønsberg, og senere med design og illustrasjon i eget enkeltpersonforetak. 

Holmøy arbeider på heltid som kunstner innenfor ulike teknikker; tegning, akvarell, akryl og collage, samt litografi. Motivkretsen spenner fra halvabstrakte fjellandskap og trær til høner og haner. Hun er medlem av NFUK, Norsk forening for Uavhengige Kunstnere, samt medlem av Grafill og Grundernettverket. Hun er en aktiv utstiller og har deltatt på flere juryerte utstillinger og er representert på diverse gallerier. Hun har lang erfaring i å holde både fysiske og nettbaserte kurs innen tegning og maling, for private grupper og næringslivet. 

Holmøy har sitt verksted i Olsgaard Atelierfellesskap (tidligere Olsrød Husmorskole) utenfor Tønsberg. Hun er født og oppvokst i Ramnes.

Eksterne lenker
---------------

* (no) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI
 |

Portaler: Litteratur | Kunst
*For andre personer med det samme navnet, se pekersiden Rune Hauge*

**Rune Hauge** (født 1957) er en norsk tidligere skihopper fra Hafslo i Sogn.

Han deltok i den tysk-østerrikske hoppuka i 1977/78, der han ble nummer 24 sammenlagt, med 16.-plass i Bischofshofen 6. januar 1978 som beste enkeltresultat. Samme år ble han nummer 35 i stor bakke i VM i Lahtis. Han var også på det norske laget som tok tredjeplass i lagkonkurransen, som var prøvegren.

Hauge var på juniorlandslaget fra 1974 og seniorlandslaget fra 1977 til 1980. Han ble juniornorgesmester i 1976 og tok bronsemedalje i 1974. I 1975 tok han sølvmedalje i junior-EM i Lundo. Han ble nummer 4 i Skuirennet i 1977.

Hauges historie er fortalt i boka «50 idrettsheltar frå Sogn og Fjordane», fra 2017, av NRK-journalist Rune Fossum Lillesvangstu.

Noter
-----

1. ↑  Sogn og Fjordane skikrets' jubileumsbok nevner at junior-EM gikk i Lahtis. Ifølge Skisprungschanzen-Archiv ble mesterskapet arrangert i Lundo.
2. ↑  «50 idrettsheltar frå Sogn og Fjordane». selja.no. Besøkt 9. april 2024.

Kilder
------

* Jon Tvinnereim: *Ski-idrett i Sogn og Fjordane – Sogn og Fjordane skikrins 75 år*. Sogn og Fjordane skikrins, Volda 1998. ISBN 82-994804-1-8, s. 151-152 (digitalisert av Nasjonalbiblioteket)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

Eksterne lenker
---------------

* (en) Rune Hauge – FIS (skihopping) Rediger på Wikidata
**Pernille Weiss** (født 1968) i Middelfart, er en dansk politiker for Det Konservative Folkeparti. Hun har vært medlem av Europaparlamentet siden 2019.

Biografi
--------

Før Weiss startet sin politiske karriere utdannet hun seg til sykepleier og arbeidet som leder for et allmennlegekontor.

Hun ble innvalgt til Europaparlamentet i 2019. Hun er nestleder for delegasjonen for forbindelsene med Folkerepublikken Kina. Hun er også medlem av komitéen for miljø, folkehelse og mattrygghet, komitéen for industri, forskning og energi, delegasjonen til den felles parlamentariske forsamlingen ACP–EU og delegasjonen til den parlamentariske forsamlingen Afrika–EU. Hun er supplerende representant i komitéen for kvinners rettigheter og likestilling, underkomitéen for folkehelse, delegasjonen for forbindelsene med Maghreblandene og Den Arabiske Maghrebunionen, herunder de felles parlamentarikerkomitéene EU–Marokko, EU–Tunisia og EU–Algerie, samt i delegasjonen til den parlamentariske forsamlingen for unionen for Middelhavsområdet.

Weiss vil ikke stille som kandidat i Europaparlamentsvalget 2024, da hennes parti har mottatt varsler om utilbørlig atferd overfor partifeller. Talsperson for Det Konservative Folkeparti, Filip Lauritzen, har uttalt at Weiss ble informert om beslutningen i mai 2023.

Referanser
----------

1. ↑  «Pernille WEISS». *EPP group* **(engelsk)**. Besøkt 13. mars 2024.
2. ↑  «Pernille Weiss». *Europaparlamentet* **(svensk)**. Besøkt 13. mars 2024.
3. ↑  «Pernille Weiss». *European Commission* **(engelsk)**. Besøkt 13. mars 2024.
4. ↑  «Danish conservative MEP deselected over bullying complaints». *Politico* **(engelsk)**. Besøkt 13. mars 2024.

Eksterne lenker
---------------

* *Artikkelen mangler oppslag i Wikidata*
**Vann- og avløpsetaten** (**VAV**) er en etat i Oslo kommune under Byrådsavdeling for miljø og samferdsel.

VAV sitt hovedmål er å sikre innbyggerne nok drikkevann av høy kvalitet og håndtere avløpsvannet slik at byens miljø, vassdrag og fjord blir ivaretatt på en god måte. VAV er Norges ledende fagmiljø innen vann og avløp. 

Etaten leverer vann til innbyggerne i Oslo og Nordre Follo kommune. Hvert døgn produseres 245 millioner liter. Dette forutsetter tilstrekkelige vannressurser fra nedbørsfeltene i Marka og et vannforsyningssystem med evne og kapasitet til å produsere og transportere drikkevannet ut til forbrukerne. VAV forvalter samfunnskritisk infrastruktur til en verdi av ca. 120 milliarder kroner. 

Etaten har fire vannbehandlingsanlegg. Det nyeste, Oset, er også Nordens største kommunale vannbehandlingsanlegg. Her behandles cirka 90 prosent av det vannet befolkningen i Oslo bruker. Dette gjøres gjennom to rensetrinn (koagulering og filtrering), deretter desinfiserer vannet med UV-lys for å sikre at alle bakterier, virus, parasitter og sporer er deaktivert.

For at det rene vannet skal kommer frem til den enkelte, jobber etaten kontinuerlig med vedlikehold og utvikling av ledningsnett, bassenger og pumpestasjoner rundt om i byen. Med til sammen 3 750 kilometer rørledninger er dette en omfattende jobb. 

Oslo har to renseanlegg som tar i mot avløpsvann. Med avløpsvann menes både kloakk og regnvann. Bekkelaget renseanlegg ligger ved E18 på Bekkelaget og i fjellhaller i Ekebergåsen, og behandler avløpsvann fra ca. 300 000 personer. Det resterende fraktes til Vestfjorden Avløpsselskap (VEAS) i Slemmestad gjennom en 40 kilometer lang tunnel. VEAS eies av Oslo-, Asker- og Bærum kommune.

Ren Oslofjord har vært en prioritert oppgave for Vann- og avløpsetaten og andre etater de siste 25 årene.

Etatens ansvar er å sikre at avløpshåndteringen ikke kommer i veien for den enkeltes bruk av fjorden.

Eksterne lenker
---------------

* (no) Offisielt nettsted Rediger på Wikidata

| * v
* d
* r
Oslo kommune |
| --- |
| Oslo bystyre **·** Bystyrets sekretariat **·** Oslo byråd |
| Kommunevåpen | Etater | Barne- og familieetaten **·** Beredskapsetaten **·** Brann- og redningsetaten **·** Byantikvaren **·** Bymiljøetaten **·** Deichman bibliotek **·** Eiendoms- og byfornyelsesetaten **·** Fornebubanen **·** Gravplassetaten **·** Helseetaten **·** Innkrevingsetaten  **·** Klimaetaten **·** Kommuneadvokaten **·** Kommunerevisjonen **·** Kulturetaten **·** Munchmuseet **·** Næringsetaten **·** Origo **·** Plan- og bygningsetaten **·** Renovasjons- og gjenvinningsetaten **·** Rådhusets forvaltningstjeneste **·** Sykehjemsetaten **·** Utdanningsetaten **·** Utviklings- og kompetanseetaten **·** Vann- og avløpsetaten **·** Velferdsetaten |
| Foretak | Boligbygg Oslo **·** Oslo Havn **·** Oslobygg |
| Bydeler | Alna **·** Bjerke **·** Frogner **·** Gamle Oslo **·** Grorud **·** Grünerløkka **·** Nordre Aker **·** Nordstrand **·** Sagene **·** St. Hanshaugen **·** Stovner **·** Søndre Nordstrand **·** Ullern **·** Vestre Aker **·** Østensjø |


|  |  |
| --- | --- |
| Oppslagsverk/autoritetsdata | Oslo Byleksikon
 |

Portal: Oslo
**Sergio Bergamelli** (født 16. august 1970 i Alzano Lombardo) er en tidligere italiensk alpinist. Som sine yngre brødre Giancarlo, Norman og Thomas spesialiserte han seg innen disiplinene storslalåm og slalåm.

Bergamelli debuterte i mesterskapssammenheng i junior-VM 1988, der han tok sølvmedaljen i storslalåm. Året deretter ble han juniorverdensmester i slalåm og tok bronse i storslalåm. I sesongen 1988/89 ble han nummer fem sammenlagt i europacupen, og forbedret dette til fjerdeplass i sesongen 1989/90.

23. november 1991 debuterte Bergamelli i verdenscupen, i storslalåmrennet i Park City, der han ble nummer 11. Noen uker senere, 5. januar 1992, vant han storslalåmrennet i Kranjska Gora. Sesongen 1991/92 ble han nummer åtte sammenlagt i storslalåmcupen. Sesongen 1992/93 greide han ikke å levere tilsvarende prestasjoner, og i 1994 mistet han nesten hele sesongen på grunn av skader.

Året deretter oppnådde Bergamelli regelmessig plasser blant de 20 beste i verdenscuprenn, men var ikke lenger helt i verdenseliten, og måtte ofte nøye seg med å kjøre europacup- og FIS-renn. Våren 2001 ga han beskjed om at han la opp.

I løpet av tre OL/VM-deltakelser oppnådde han som best en 16.-plass (storslalåm under OL 1992 i Albertville).

Meritter
--------

**OL**

* Albertville 1992: 16.-plass i storslalåm
* Nagano 1998: 17.-plass i storslalåm

**VM**

* St. Anton 2001: 17.-plass i slalåm

**Junior-VM**

* Madonna di Campiglio 1988: sølv i super-G, 18.-plass i utfor, 22.-plass i storslalåm
* Aleyska 1989: gull i slalåm, 3, plass i storslalåm

**Verdenscup**

* Sesongen 1991/92: 8.-plass i displincupen i storslalåm
* 1 seier:

| Dato | Sted | Disiplin |
| --- | --- | --- |
| 4. januar 1992 | Slovenias flagg Kranjska Gora | Storslalåm |

**Europacup**

* Sesongen 1988/89: 5.-plass i slalåmcupen, 5.-plass i totalsammendraget
* Sesongen 1989/90: 4.-plass i storslalåmcupen, 4.-plass totalt
* Sesongen 1998/99: 6.-plass i slalåmcupen

**Andre meritter**

* Italiensk mester i storslalåm 1995

Referanser
----------

Eksterne lenker
---------------

* (en) Sergio Bergamelli – Olympedia Rediger på Wikidata

* (en) Sergio Bergamelli – FIS (alpint) Rediger på Wikidata

* (en) Sergio Bergamelli – ski-db.com Rediger på Wikidata
Må ikke forveksles med sosialdemokrati.
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet.
**Demokratisk sosialisme** er et begrep som særlig blir brukt av sosialister som vil markere skillet fra den totalitære tradisjonen i kommunismen, spesielt det som kalles stalinisme. Demokratiske sosialister går inn for sosialisme som grunnlag for økonomien, og demokrati som styringsprinsipp.

De tidligere kommunistiske regimene, som for eksempel Sovjetunionen, hadde sosialistiske elementer som planøkonomi og samfunnsmessig eierskap til produksjonsmidlene. I begynnelsen hadde de også arbeiderråd (sovjet) som skulle være folkets valgte organ, og dermed innebære demokratisk styre over staten. Uttrykk som «sosialistisk demokrati» ble imidlertid brukt i Sovjet for å beskrive styresettet. Men sovjetene mistet etter hver makten og man fikk, særlig under Josef Stalin, et byråkratisk statsapparat ledet av en liten elite i ettpartistaten. Uttrykket demokratisk sosialisme innebærer også et ønske om et samfunn der en ikke får denne utviklingen, som man også har sett i de fleste andre forsøk på sosialisme i Asia og Øst-Europa. 

Demokratisk sosialisme har historisk ofte blitt brukt synonymt med sosialdemokrati, i den opprinnelige betydningen der sosialdemokratene sto for en gradvis endring til sosialisme gjennom parlamentarisk arbeid og reformer. På 1960-tallet fikk man gjennom tidsskriftet New Left Review, og dannelsen av Sosialistisk Folkeparti (SF), imidlertid en nyansering av begrepene. Til stortingsvalget i 1973 registrerte en utbrytergruppe fra Arbeiderpartiet et parti med navnet Demokratiske Sosialister (AIK). Lederen var Berit Ås, og partiet stilte til valg gjennom Sosialistisk Valgforbund. Valgforbundet var forløperen for det som i 1975 ble Sosialistisk Venstreparti (SV). 

I våre dager regner derfor mange begrepet demokratisk sosialisme som noe annet og mer radikalt enn det de sosialdemokratiske partiene står for, altså som tilnærmet synonymt med venstresosialisme. I tillegg til SV bruker også dels revolusjonære organisasjoner i dag (som for eksempel partiet Rødt) dette begrepet.

|  |  |
| --- | --- |
| Oppslagsverk/autoritetsdata | Encyclopædia Britannica **·** BBC Things
 |
"Amanda Lundbom" er en kuplett fra den svenske revymakeren Emil Norlanders nyttårsrevy "Konstgjorda Svensson" fra 1909.

Teksten
-------

**1.**Har ni sett Amanda Lundbom,  

bom fadderi å fadderadderalla  

hon är inte någon ungdom.  

bom fadderi å fadderadderalla  

Hon är fyllda trettiofem,  

bom fadderi fadderullanlej, håll i  

men hon ser ut som femtiofem.  

bom fadderi fadderullanlej  

  

**2.**Hon är galen uti karar  

bom fadderi...  

men Gud Fader dem bevarar,  

bom fadderi...  

Herre se till våran nö  

bom fadderi  

och låt Amanda dö som mö.  

bom fadderi...  

  

**3.**Annars harh on mycket peng hon  

och en säng med sängomhäng om,  

så att man skal slippa si  

hur den ser ut som bor däri.  

  

**4.**Hon har byrå av mahogny  

en putell med ådkålång i.  

Hon har egen symaskin  

och den är smord med terpentin.  

  

**5.**Så har hon en dalkarlsklocka  

som slår sju når den är åtta,  

och en grammofon så rar,  

som spelar: Kommer du ej snart?

Kilder
------

* «Den røde store viseboka» Revidert utgave Cappelen 2003

1. ↑  «Emil Norlander». *Wikipedia* **(svensk)**. 21. mars 2024. Besøkt 22. mars 2024.